  Туспуктэм: ИА «Удмуртия» Майя Бывальцева 4-тӥ куартолэзьлы Удмуртиын 1 сюрс 861 адями, со пӧлын 391 пиналъёс, лемтэй мертчиськемен эмъяськонниосы вазиськиз. Арня ӵоже лыдпус кык поллэсь трослы будӥз (27-тӥ оштолэзьлы 734 адями вал). Со сярысь Роспотребнадзорлэн элькунъя управлениезлэн пресс-службаез ивортӥз. Эмъяськонние вазиськемъёс тужгес трос Дэри, Пичи Пурга, Сарапул но Ува ёросъёсын, Воткаын но Ижкарын. 1 сюрс 350 эскерем лемтэйёс пӧлысь энцефалит укмысэзлэн шраямын (0,7 процент), боррелиозэз кылдытӥсь – 1 сюрс 55 пӧлысь 329 учырын (31,2 процент). Эмъяськонниосы вазиськем 332 адямилы, со пӧлын 253 пиналлы, серопрофилактика ортчытӥзы. Лемтэй энцефалитэн черлан шуыса малпанэн вить учыр пусйизы, боррелиозэн – укмыс. Удмуртиын паласькись лемтэй энцефалитрлэсь прививка пуктон азьланьтӥське. 4-тӥ куартолэзьлы 82 сюрс 985 адями прививка лэсьтӥз, со чакламезлэсь 71, 1 процент луэ. 3-17 аресъем пиналъёслы улон яке дышетскон интыын прививка дунтэк пукто. Нялтас вераса, та дырлы элькунын лемтэйлэсь тазатон ужъёс 880,6 гектар вылын ортчытэмын. Тодэ вайытом, лемтэй мертчиськон нырысетӥ учыръёсты южтолэзь пумын пусйизы. Тегъёс: лемтэй Тазалык Роспотребнадзор Удмуртия  